# Príloha č. 1

# Opis predmetu zákazky

### Názov predmetu zákazky:

### „Zabezpečenie logistických služieb prekladiska a železničnej prepravy materiálnej humanitárnej pomoci Slovenskej republiky a/alebo zahraničných poskytovateľov pre potreby Ukrajiny“

### Stručný opis predmetu zákazky: Zabezpečenie logistických služieb prekladiska, zabezpečenie železničnej prepravy materiálnej humanitárnej pomoci vrátane všetkých poplatkov, zabezpečenie colno–deklaračných služieb, handling materiálu a techniky.

Miestom pristavenia na nakládku na prepravu bude Slovenská republika.

Miestom plnenia bude mimoeurópska krajina v zmysle opisu predmetu zákazky.

1. **Predmetom zákazky je zabezpečenie nasledujúcich služieb:**
   1. Zabezpečenie železničnej prepravy MHP v rámci Európy a Ukrajiny vrátane komunikácie s dodávateľmi služieb železničnej prepravy;
   2. Preloženie MHP prevážanej nákladným automobilom priamo do vozňa, iného nákladného automobilu alebo preložením kontajnera z nákladného automobilu priamo do železničného vozňa;
   3. Preloženie MHP prevážanej vlakom priamo do vozňa, kontajnera, iného nákladného automobilu alebo preložením kontajnera z vlaku priamo do železničného vozňa;
   4. Vyloženie MHP prevážanej nákladným automobilom alebo vlakom na rampu, do skladu alebo do kontajnera;
   5. Naložením železničného vozňa alebo nákladného automobilu MHP z rampy, skladu, kontajnerom alebo z kontajnera;
   6. Preberanie a odovzdávanie MHP v mene MV SR;
   7. Spracovanie a vyhotovenie prepravnej dokumentácie vnútroštátnej aj medzinárodnej prepravy, ktorá je požadovaná (SMGS, JCD, CMR, karnet TIR, EAD a ďalšie);
   8. Zabezpečenie colno–deklaračných služieb vrátane zastupovania v colnom konaní, vystavenia a podania colnej dokumentácie, ručenie colného dlhu, dočasné uskladnenie MHP v rámci colného konania;
   9. Uskladnenie MHP;
   10. Zabezpečenie paletovania nezabalenej MHP, prebalenie MHP a jeho označenie;
   11. Zabezpečenie kontrolného preváženia MHP;
   12. Manipulácia a triedenie tovaru a paliet;
   13. Zabezpečenie likvidácie odpadu v prípade jeho vzniku počas manipulácie s MHP,
   14. Zabezpečenie sledovania zásielok.
2. **Štruktúrovaný rozpočet ceny:**
   1. Štruktúrovaný rozpočet ceny tvorí Prílohu č. 2, v ktorej sú definované jednotlivé služby. Predpokladané množstvo jednotlivých služieb je pri zadaní zákazky indikatívne, kvôli výpočtu ceny, avšak finálne množstvo jednotlivých služieb určí operačná realita.
   2. V prípade potreby dodatočných služieb, ktoré nie je možné predpokladať v čase realizácie verejného obstarávania, je možné sa na poskytnutí takýchto služieb dohodnúť, kde cena za takéto služby bude vychádzať z aktuálne platného cenníka Poskytovateľa. Náklady na takéto služby nebudú prekračovať celkový finančný limit rámcovej dohody.
   3. V jednotkových cenách logistických služieb v Prílohe č. 2 musia byť zahrnuté všeobecné náklady na:
      * nakládka a vykládka v rámci ložného priestoru vozidla;
      * špedičné služby;
      * poistenie zodpovednosti za škodu;
      * fyzické preberanie MHP dodaného do skladu;
      * vykonávanie fyzickej kontroly pri vykládke a nakládke MHP;
      * manipulácia, triedenie a označenie tovaru a paliet;
      * kontrola dodacích listov a ďalších sprievodných dokumentov;
      * avizácia prepravy a sledovanie vozňových zásielok;
      * všetky ďalšie riziká v závislosti od povahy tovaru, ktoré musia byť obojstranné odsúhlasené;
      * na nedefinované položky sa použijú platné tarify v čase prepravy.
   4. Za fixné náklady poskytovateľa pri poskytovaní služieb, ktoré musia byť rovnako zahrnuté v jednotkových cenách sa považujú:
      * rezervácia ľudských zdrojov, priestorových a technických kapacít pre poskytovanie služieb;
      * stála rezervácia kapacity 100m2 skladovacej plochy;
      * stála rezervácia kapacity pre parkovanie prázdnych vozňov (3 ks);
      * stála rezervácia kapacity pre parkovanie nákladného vozidla (1 ks);
      * mzdové náklady;
      * zaistenie bezpečnosti uskladnenej MHP;
      * spracovávanie podkladov k fakturácii.

Výsledkom verejného obstarávania bude rámcová dohoda, ktorá sa bude uzatvárať na obdobie 24 mesiacov odo dňa nadobudnutia jej účinnosti, alebo do vyčerpania maximálneho finančného limitu podľa toho, ktorá skutočnosť nastane skôr.

Poskytovateľ služby môže v prípade potreby alebo nutnosti využiť subdodávateľské služby.

***Iné požiadavky na predmet zákazky:***

Uchádzač musí predložiť v súlade s bodom 1.14 elektronicky, s využitím elektronického prostriedku JOSEPHINE

nasledovný dokument, ktorý sa stane prílohou č. 1 rámcovej dohody (vlastný návrh plnenia):

1. **Uvedenie spôsobu riadenia ako bude zabezpečený systém sledovania jednotlivých zásielok od začiatku až do konca reťazca, pri činnostiach, kt. priamo súvisia s poskytovaním požadovaného predmetu zákazky.**